作者:無名氏
標題:十二時・憶少年
內容:母儀下，國祚和平。玉帛湊寰瀛。尤祥極瑞，茂實英聲。兩耀比皇明。昭孝饗、躬薦精誠。祥並保佑洽由庚。和樂遍懷生。柔遠能邇，海宇永澄清。復曾城。寶冊受鴻名。綿龍緒，十治同齊聖。至治播歡聲。止戈為武，頓綱搜英。察萬物人情。損服御、不尚瑛瓊。俗懷生動，修文考制，顓法上天明。地不愛寶，人不愛其誠。帝圖宏。壽嶽永嶢崢。